Vplyvy na životné prostredie

Životné prostredie	
5.1.  Ktoré zložky životného prostredia (najmä ovzdušie, voda, horniny, pôda, organizmy) budú návrhom ovplyvnené a aký bude ich vplyv (pozitívny alebo negatívny)?
	V súvislosti s uplatňovaním Operačného programu sa priame vplyvy na zložky životného prostredia (ovzdušie a klíma, voda, pôda, biodiverzita)  neočakávajú. 
Neočakávame ani priame a nepriame vplyvy v oblasti kultúrneho dedičstva a ovplyvnenia krajiny a jej scenérie.

Je možné očakávať pozitívne nepriame vplyvy v oblasti vplyvov na obyvateľstvo a zdravotný stav a to najmä prostredníctvom zvyšovania kvalifikácie a efektívnosti fungovania verejnej správy a investícií do ľudských zdrojov. 

Efektívne fungujúca verejná správa pozitívne ovplyvní kvalitu života občanov na regionálnej, ako aj národnej úrovni, pôjde o pozitívny vplyv na obyvateľstvo, vrátane zdravia, hlavne v oblasti duševného zdravia.

V socio - ekonomickej sfére je možné očakávať priame pozitívne vplyvy v oblasti zlepšenia podnikateľského prostredia a zvyšovania zamestnanosti, čo sa prejaví aj v hospodárskom raste. V materiálovej oblasti očakávame pozitívne vplyvy v oblasti zlepšenia využitia energetických zdrojov.

Z pohľadu strategických cieľov TUR SR, dôjde k pozitívnemu priamemu vplyvu najmä pre tieto strategické ciele: 
4. Zlepšenie fungovania štátu, jeho hlavných inštitúcií a verejnej správy a 
28. Zlepšenie kvality životného prostredia v regiónoch.

Kumulatívne/synergické negatívne vplyvy neboli identifikované, v rámci posudzovania vplyvov boli identifikované len vplyvy pozitívne.	
5.2. Bude mať navrhovaný materiál vplyv na chránené územia a ak áno aký?	Pri hodnotení vplyvov OP EVS neboli identifikované žiadne negatívne vplyvy na integritu území sústavy Natura 2000 (t.j. vplyvy na druhy alebo biotopy európskeho významu, ekologické funkcie a dôvody, pre ktoré bola lokalita vymedzená). Vplyv na tieto územia je nulový. 
Taktiež neboli identifikované žiadne negatívne vplyvy na chránené územia prírody SR.	
5.3. Bude mať návrh vplyv na životné prostredie presahujúce štátne hranice?
	Vzhľadom na charakter strategického dokumentu, ktorý sa uplatňuje výlučne na území SR a bez presahu vplyvov cez hranice SR sa nepriaznivé cezhraničné environmentálne vplyvy nepredpokladajú.